Spadko – biercy!
Staro matka umarła, dziś jōm pochowali
Dlo łoblōnio skōrki w dōma sie zebrali
Siedziōm przi kołocu i przi mocny kawie
Kożdy siedzi cicho, jak na jaki rozprawie
Nogle ruch sie zrobiōł, zmiynyli nakrycie
Postawiyli na stole, zagrycha i picie
Przepijajom skōrka coroz głośni godajōm
Spadek po matce – jedyn tymat majōm
Synek - chce zogōwki, szrank i pierziny
Byfyj, brotbiksa, ryczka i gardiny
Do baby pelcmantel, hut i szczewiki
Paryzol, britfanka i dwie stare kryki
Cera - chce lojfer, tepich, załośnicki
Pierściōnek ze łockym i dwie nowe mycki
Kragel ze lisa, zygor i cołke szkło
Wōngel z piwnicy, i co sie jesce do
A, co do podziału wiyncyj dziecek bōło
Wnet sie w cołkim dōmu "gorōnco" zrobiōło
I w tym dniu, co matka pochowali
W wielki żałobie - dom jyj wyrōmbali.
Autor: Roman Labiak
ltz_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn min_Latn